b'\n_START_ARTICLE_\nVengrijos herbas\n_START_SECTION_\nSidabrinis patriarchinis kry\xc5\xbeius\n_START_PARAGRAPH_\nSeniausias herbo elementas yra sidabrinis patriarchinis kry\xc5\xbeius raudoname lauke. Ilg\xc4\x85 laik\xc4\x85 buvo teigiama, kad \xc5\xa1is \xc5\xbeenklas buvo Vengrijos karalyst\xc4\x97s simbolis. Vengrijos ir Slovakijos heraldikos \xc5\xbeinovai teigia, kad dvigubas kry\xc5\xbeius perimtas i\xc5\xa1 \xc5\xa1vent\xc5\xb3j\xc5\xb3 Kirilo ir Mefodijaus. Labiausiai priimta hipotez\xc4\x97 teigia, kad \xc5\xa1i herbo dalis yra Bizantijos \xc4\xaftaka, kadangi kry\xc5\xbeius Vengrijoje pasirod\xc4\x97 apie 1190\xc2\xa0m., kai vald\xc4\x97 karalius Bela III, kuris buvo i\xc5\xa1aug\xc4\x99s Bizantijos dvare. Tada patrarchinis kry\xc5\xbeius Vengrijoje buvo naudojamas karaliaus herbe ir monetose.\n_START_SECTION_\nArpad\xc5\xb3 juostos\n_START_PARAGRAPH_\nRaudonos ir baltos horizontalios juostos buvo Vengrij\xc4\x85 vald\xc5\xbeiusios Arpad\xc5\xb3 dinastijos simbolis. Pirm\xc4\x85 kart\xc4\x85 jos panaudotos 1202\xc2\xa0m. karaliaus Imr\xc4\x97s antspaude pavaizduotame herbe. Tiesa, herbo juostose buvo pavaizduoti ir auksiniai li\xc5\xabtai.'